Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19. i 98/19) i članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21), Općinsko vijeće Općine Sveti Ivan Žabno na 3. sjednici održanoj 25. studenoga 2021. donijelo je

**ODLUKU**

**o raspoređivanju redovitih godišnjih sredstava za rad političkih stranaka i članova Općinskog vijeća izabranih s Liste grupe birača**

**zastupljenih u Općinskom vijeću Općine Sveti Ivan Žabno za 2022. godinu**

Članak 1.

Odlukom o raspoređivanju redovitih godišnjih sredstava za rad političkih stranaka i članova Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno za 2022. godinu (u daljnjem tekstu: Odluka) određuje se način raspoređivanja sredstava iz Proračuna Općine Sveti Ivan Žabno za 2022. godinu (u daljnjem tekstu: Proračun), za financiranje rada političkih stranaka i članova Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno (u daljnjem tekstu: Općinsko vijeće).

U Proračunu osigurana su sredstva za redovito godišnje financiranje političkih stranaka i članova zastupljenih u Općinskom vijeću izabranih s Liste grupe birača u iznosu 27.540,00 kuna za razdoblje iz stavka 1. ovoga članka.

Članak 2.

 Iznos sredstava za svakog člana Općinskog vijeća utvrđuju se u mjesečnoj svoti od 170,00 kuna, tako da se pojedinoj političkoj stranci razmjerno broju njenih članova u trenutku konstituiranja Općinskog vijeća kao i članovima Općinskog vijeća izabranih s Liste grupe birača mjesečno raspoređuju sredstva, kako slijedi:

- HRVATSKA DEMOKRATSKA ZAJEDNICA - HDZ 3 člana 510,00 kuna,

- SOCIJALDEMOKRATSKA PARTIJA HRVATSKE – SDP 2 člana 340,00 kuna,

- DAMIR BAREŠIĆ -LISTA GRUPE BIRAČA 1 član 170,00 kuna,

- DANIJELA BUNČIĆ -LISTA GRUPE BIRAČA 1 članica 170,00 kuna,

- ANDRIJANA HARTMAN- LISTA GRUPE BIRAČA 1 članica 170,00 kuna,

- RENATO HUDINEC- LISTA GRUPE BIRAČA 1 član 170,00 kuna,

- MARIO KOPJAR - LISTA GRUPE BIRAČA 1 član 170,00 kuna,

- DEJAN PIŠKORIĆ- LISTA GRUPE BIRAČA 1 član 170,00 kuna,

- VALERIJA PIŠKORIĆ - LISTA GRUPE BIRAČA 1 članica 170,00 kuna,

- TOMISLAVA NJEGOVAC- LISTA GRUPE BIRAČA 1 članica 170,00 kuna,

Članak 3.

Za svakog člana Općinskog vijeća podzastupljenog spola političkim strankama također pripada i pravo na naknadu u visini od 10% iznosa predviđenog po svakom članu Općinskog vijeća, što predstavlja svotu od 17,00 kuna mjesečno, tako da političkoj stranci kao i članovima Općinskog vijeća izabranim s Liste grupa birača mjesečno pripada pravo na naknadu i to:

- DANIJELA BUNČIĆ -LISTA GRUPE BIRAČA 1 članica 17,00 kuna,

- ANDRIJANA HARTMAN- LISTA GRUPE BIRAČA 1 članica 17,00 kuna,

- TOMISLAVA NJEGOVAC- LISTA GRUPE BIRAČA 1 članica 17,00 kuna,

-VALERIJA PIŠKORIĆ - LISTA GRUPE BIRAČA 1 članica 17,00 kuna,

- SOCIJALDEMOKRATSKA PARTIJA HRVATSKE – SDP 1 članica 17,00 kuna,

Članak 4.

Sredstva utvrđena u članku 2. i 3. ove Odluke kojih su se članovi Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno odrekli za cijelo razdoblje trajanja mandata ostaju u proračunu Općine Sveti Ivan Žabno.

Članak 5.

 Sredstva utvrđena u članku 2. i 3. ove Odluke, doznačuju se na žiro-račun političke stranke, odnosno na poseban račun člana Općinskog vijeća izabranog s Liste grupe birača tromjesečno u jednakim iznosima.

Članak 6.

 Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2022. godine.

OPĆINSKO VIJEĆE OPĆINE SVETI IVAN ŽABNO

KLASA: 402-01/21-02/02

URBROJ: 2137/19-02/1-21-1

Sveti Ivan Žabno, 25. studenoga 2021.

 PREDSJEDNIK:

 Krešimir Habijanec